Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Түркітілдес мемлекеттердің ынтымақтастық кеңесін құру туралы Нахчыван келісіміне өзгерістер енгізу туралы хаттаманы**

**ратификациялау туралы**

2022 жылғы 11 қарашада Самарқандта жасалған Түркітілдес мемлекеттердің ынтымақтастық кеңесін құру туралы Нахчыван келісіміне өзгерістер енгізу туралы хаттаманың 10-бабын түсіндіру туралы мынадай мәлімдемемен Хаттама ратификациялансын:

«Түркітілдес мемлекеттердің ынтымақтастық кеңесін құру туралы Нахчыван келісіміне өзгерістер енгізу туралы хаттаманың 10-бабында көрсетілген Түркі мемлекеттері ұйымы жанындағы байқаушы мәртебесінің құрылымдарға берілуі Қазақстан Республикасының мұндай құрылымдарды мемлекет ретінде де, халықаралық құқықтың басқа субъектілері ретінде де тану актісі болып табылмайды.

Қазақстан Республикасында өткізілетін Түркі мемлекеттері ұйымы аясындағы іс-шараларға аталмыш құрылымдардың қатысуы бойынша Қазақстан Республикасы шешім қабылдау құқығын өзіне қалдырады.».

**Қазақстан Республикасының**

**Президенті**