*Елдің көлік-логистикалық әлеуетін дамыту*

*мәселесі бойынша Үкімет сағатының*

*отырысында ҚР КМ тезистері*

*(23.12.2024 ж.)*

**Құрметті Альберт Павлович!**

**Құрметті депутаттар!**

***1 Слайд***

Өздеріңіз білетіндей, Мемлекет Басшысы тарапынан көлік инфрақұрылымының дамуына және Қазақстанның Еуразияның көлік хабы болып қалыптасуына ерекше көңіл бөлінеді.

Жыл сайынғы жолдаулар аясында да бірнеше рет еліміздің көлік-логистикалық әлеуетінің дамуының маңыздылығы атап өтілді.

Бүгін Министрлік тарапынан қойылған міндеттерді орындау, сондай-ақ көлік инфрақұрылымын жаңғырту, инвестициялар тарту, транзиттік мүмкіндіктерді арттыру және бағыттарды әртараптандыру бойынша қабылданған шаралар туралы ақпарат беруге рұқсат етіңіздер.

***2 слайд. Сауда айналымы***

Қазақстан өзінің жаһандық жүк айналымдарының торабында орналасуына байланысты транзиттік жүк ағымдарын тарту бойынша үлкен әлеуетке ие.

«Шығыс – Батыс» бағыты бойынша әлемдік сауда көлемі соңғы жылдар ішінде тұрақты өсім көрсетуде. 2016 жылғы   
**480 млрд**. АҚШ долл. салыстырғанда бүгін бұл көрсеткіш   
**1 трлн. АҚШ долл.** дейін өсті**.**

Қолданыстағы статистикалық мәліметтерге жүгінсек Ресейдің тауар айналымында азия мемлекеттерінің үлесі өсіп жатқаны көрінеді. Бұл көрсеткіш қазіргі уақытта жалпы көлемнің 70% дейін жетті. Бұл ретте, «Солтүстік – Оңтүстік» бағыты ерекше маңызға ие.

Екі бағытта да жүк тасымалының негізгі көлемі су көлігінің үлесіне тиесілі. Шамамен 90% жоғары.

Құрылық арқылы жүк тасымалы Еуроодақ пен Қытай арасындағы жалпы жүк тасымалының құрылымында небәрі   
4%-ды құрайды. Алайда дәл осы тасымал түрі ең жоғары өсім қарқынын көрсетуде *(соңғы бес жылда оның көлемі жылына орта есеппен 30%-ға өсті)*.

Қазір уақытта интернет-сауданың және жедел жеткізілімдердің дамуы контейнерлік құрылық тасымалдарына сұранысты арттырып отыр.

Біздің көлік дәліздерінің әлеуетін уақытылы пайдалану үшін олардың тиісті дамуы мен бәсекеге қабілеттілігін арттыру қажет.

***3 слайд. ҚР транзиттік дәліздер***

Аталған бағыттармен қоса, бүгінде Қазақстан кеңейтілген көлік байланысы жүйесіне ие және әлемдік нарықтарға шығу үшін барлық негізгі халықаралық көлік дәліздерімен байланысқан.

Елде **5 халықаралық теміржол және 8 автомобиль көлік дәлізі** қалыптасқан және тұрақты жұмыс атқаруда.

Өткен жылы Қазақстан арқылы транзиттік жүк тасымалының жалпы көлемі 21%-ға өсіп, 32 млн тоннаға жетті *(теміржол арқылы – 27,3 млн тонна, автомобильмен – 5 млн тонна)*. 2030 жылға қарай бұл көрсеткішті 2 есе ұлғайтып, 74 млн тоннаға жеткізу жоспарлануда.

Қытайдан келетін транзиттік ағындарының өсуін атап өткен жөн. Соңғы 10 жылда Қытай транзитінің көлемі 3 еседен астамға ұлғайды *(2013 жылғы 4,2 млн тоннадан 2023 жылы 13 млн тоннаға дейін)*, ал жалпы транзит құрылымындағы үлесі 24%-дан 40%-ға дейін өсті.

2013 жылдан бастап, «Бір белдеу, бір жол» бастамасы іске қосылғаннан кейін, аймақта жүк ағындары үшін бәсекелестік күшейді.

***4 слайд Альтернативтік бағыттар***

Қазақстан *(ТМТМ, ОТЛК)* мен Ресей *(Солтүстік теңіз жолы, Транссиб маршруттары)* арқылы өтетін қолданыстағы маршруттарға қосымша, Қытай жаңа көлік дәліздерін әртараптандыруда белсенді жұмыс жасауда.

Оларға Қырғызстан-Өзбекстан-Түрікменстан арқылы өтетін теміржол желісі *(Кавказ учаскесіне шығумен)*, Алтай дәлізі және Моңғолия арқылы өтетін маршруттар *(Транссибтің қолданыстағы учаскелеріне шығу)* жатады.

Ресей тарапынан да халықаралық «Солтүстік – Оңтүстік» көлік дәлізінің батыс тармағын дамыту бойынша белсенді шаралар қабылдануда.

Сондықтан біз өзіміздің қолданыстағы дәліздердің өткізу қабілетін арттыруға ерекше назар аударып отырмыз.

***5 слайд ТХКБ***

Сөзсіз, басты міндет – Транскаспий халықаралық көлік дәлізінің дамуы.

Қазіргі уақытта бұл маршруттың жылына 6 млн тоннаға дейін жүк тасымалдауға мүмкіндігі бар. Бұл көрсеткішті 10 млн тоннаға, оның ішінде 3 мың контейнерлік пойызға дейін арттыру жоспарлануда.

Бағыт бойынша тасымал көлемі қарқынды өсіп келеді: соңғы 5 жылда олар 800 мың тоннадан 4 млн. 100 мың тоннаға дейін ұлғайды, яғни 5 есе өсті.

Өткен жылмен салыстырғанда, контейнерлік тасымал көлемі 2,6 есеге артты, ал Қытай транзиті 26 есеге өскен.

Бұл көрсеткіштер соңғы жылдары атқарылған жұмыстардың нәтижесі, оның ішінде:

Бірінші, бағыт бойынша жеткізу мерзімі 2022 жылғы   
58 күннен қазіргі 13-15 күнге дейін, ал Қазақстан аумағы бойынша *(шамамен 3 700 км)* тасымал уақыты 4 күнге дейін қысқартылды.

Екінші, бірыңғай логистикалық оператор құрылды, ол қауіпсіздік, мерзімдерді сақтау, тарифтерді реттеу және қосымша жүк ағынын тарту бойынша тиісті сервисті қамтамасыз етеді *(«Middle Corridor Multimodal Ltd» компаниясы АХҚО-да тіркелген)*.

***6 слайд Солтүстік-Оңтүстік***

Келесі бағыт – Ресей Федерациясын Иранмен, Парсы шығанағы елдерімен және Үндістанмен байланыстыратын **Солтүстік-Оңтүстік** дәлізі *(Санкт-Петербургтен Мумбай портына дейінгі бағыт)*.

Дәліздің өткізу қабілеті жылына **10 млн тоннаны** құрайды, оның ішінде Болашақ станциясы арқылы **6 млн тонна** және порттар арқылы **4 млн. тонна**.

***Анықтама:*** *Дәліздің шығыс тармағы «Қазақстан-Түркіменстан-Иран» 2014 жылдан бері жұмыс істейді.*

Бағыттың болашақ әлеуетін ескере отырып, ағымдағы жылы Ресей, Түрікменстан және Иран елдерімен дәлізді синхронды дамытудың 2024–2025 жылдарға арналған Жол картасына қол қойылды.

***Анықтама:*** *Жол картасында жоспарланған негізгі іс-шаралар:*

*- Солтүстік-Оңтүстік халықаралық көлік дәлізін дамыту мәселелері бойынша бірлескен ведомствоаралық жұмыс тобын құру;*

*- Кедергілер мен мәселелерді жою бойынша шаралар тізбесін әзірлеу;*

*- Солтүстік-Оңтүстік шығыс тармағын дамыту туралы үкіметаралық келісімге қол қою;*

*- Бағыт бойынша бірыңғай қызмет көрсету үшін бірлескен кәсіпорын құру мәселесін зерделеу;*

*- «Солтүстік-Оңтүстік» халықаралық көлік дәлізінің шығыс тармағы бойынша логистикалық орталықтарды дамыту мәселесін зерделеу.*

Қазақстан аумағы бойынша 50% жеңілдік мөлшерінде арнайы тарифтік шарттар қарастырылған.

«KTZ Express», «РЖД Логистика» және Түркіменстанның көлік-логистикалық орталығы арасында бірыңғай оператор құру туралы келісімге қол жеткізілді.

Сонымен қатар, дәліз бойындағы түйісу пункттерін, оның ішінде Илецк, Семиглавый Мар және Болашақ станцияларын модернизациялау жоспарлануда.

Жалпы, жоғарыда аталған шараларды жүзеге асыру дәліздің өткізу қабілетін жылына 20 млн тоннаға дейін арттыруға ықпал етеді.

***7 слайд. Порт қуаттарын дамыту***

Жоғарыда аталған дәліздерді дамытуда Ақтау және Құрық теңіз порттарының инфрақұрылымы маңызды рөл атқарады.

Осы жылы қытайлық «Ляньюньган порт» компаниясымен бірлесіп Ақтау портында жылдық өңдеу қуаты 250 мың контейнер болатын хаб құрылысы басталды.

***Анықтама:*** *Құны 46,7 млрд.теңге. БК-дағы үлестер: «Ляньюньган порты» – 51 %, «KTZ Express» және Ақтау порты-24,5 %.*

*Аяқтау 2025 жылдың қыркүйегінде жоспарланған.*

*Қазіргі уақытта жерге орналастыру жұмыстары жүргізілуде.*

Келесі жылға Ақтау портының түбін тереңдету жұмыстары жоспарланған.

***Анықтама****: Құны – 25,2 млрд. теңге. Қазба көлемі – 1,3 млн. м3.*

Шығарылған грунт есебінен портта қосымша терминалдық қуаттарды дамыту үшін ауданы **170 гектар** жаңа аумақтар құрылатын болады.

Бұл аумақтарда **Ренус** *(Германия)*, **Wandernet** *(АҚШ)* және   
**CMA CGM** *(Франция)* сияқты шетелдік инвесторлармен ынтымақтастықта **жаңа терминалдар ұйымдастыру жоспарлануда**.

Құрық портында эмираттық «Abu Dhabi Ports Group» компаниясымен «Саржа» көпфункционалды терминалының құрылысы жүріп жатыр.

Аталған жобаларды іске асыру контейнерлерді өңдеу бойынша порттардың қуаттылығын жылына **550 мың контейнерге** дейін арттыруға мүмкіндік береді.

***Анықтама:*** *Инвестицияның жалпы құны-250 млрд теңге.*

Теңіз кемелерінің жетіспеушілігі мәселесін шешуге бағытталған негізгі жобалардың бірі Маңғыстау облысында кеме жасау зауытын салу.

Зауыт бірінші кезеңде қазіргі **17** кемеге **7** жаңа кеме, оның ішінде **3** танкер, **2** контейнертасушы және **2** паром салуды және жөндеу жұмыстарының барлық түрлерін қамтуы тиіс.

Сонымен қатар, әскери-теңіз күштері мен азаматтық қорғаныстың қажеттіліктерін қамтамасыз ете алады *(ҚМ, ҰҚК ШҚ, ТЖМ-де 57 кеме салу жоспары бар)*.

Жобаны іске асыруға шетелдік және отандық инвесторлар қызығушылық танытуда.

***Анықтама:***

*«YDA» және «Asfat» түрік компаниялары бірлесіп кеме жасау зауытын салуды жоспарлап отыр. Маңғыстау облысының әкімдігіне ауданы 125 га Құрық порты аумағында жер телімін резервтеуге өтінім берілді.*

*«ЕрСай» құрылыс зауытын орналастыруға дайын инфрақұрылымға ие. Қажетті инвестиция көлемі - $ 100 млн.*

***8 слайд. Сыртқы терминал желісі***

Ішкі терминалдар желісін дамытумен қатар, шет елдердің жүк жинақталатын аумақтарында қазақстандық терминалдар географиясын кеңейту бойынша шаралар қабылдануда.

Қазір, Ляньюньган портында және Сиань қаласының құрғақ портында Қазақстан-Қытай терминалдары бар, сондай-ақ Поти портында қазақстандық бизнестің терминалы жұмыс жасауда.

Алят портында, Мәскеу маңындағы Селятино станциясында, Беларуссиядағы Свислочь станциясында және Ташкенттегі терминалдардың құрылысы пысықталып жатыр. Жалпы қуаттылығы жылына 1 млн. контейнерді құрайды.

Алдағы уақытта **Румынияда** *(Констанца)*, **Венгрияда** *(Будапешт)* және **Үрімшіде** *(Қытай, СУАР)* бірлескен терминалдарды ұйымдастыру қарастырылуда.

Жалпы алғанда сыртқы терминалдардың қуаттылығы   
**4 есеге** өсіп, жылына **2 млн. 500 мың** контейнерге жетеді, бұл біздің көлік инфрақұрылымына жүк ағындарын тартуға жағдай жасайды.

***ТЕМІРЖОЛ КӨЛІГІ***

***9 слайд. Локомотив паркін жаңарту***

Маңызды мәселелердің бірі – жеткілікті локомотив паркін қалыптастыру.

Қазіргі уақытта парк **1 мың 807** бірліктен тұрады. Тозу деңгейі – **61%**.

Олардың қажетті санын қамтамасыз ету және парктің тозу деңгейін төмендету мақсатында биыл **185** локомотив сатып алынды *(173 бірлік жеткізілді, жыл соңына дейін жеткізу жоспарлануда – 12 бірлік)*.

2029 жылға дейін тағы **629** локомотив жеткізіледі деп күтілуде, бұл тапшылықты толығымен жоюға және **тозу** деңгейін **61%-дан 44%-ға дейін** төмендетуге мүмкіндік береді.

Тартым ресурстарын жаңарту аясында француздық **Alstom** және американдық **Wabtec** компанияларымен бірлескен өндіріс ұйымдастырылды. Өткен жылдан бастап **Қытай** және **Ресей** компанияларымен ынтымақтастық басталды.

***10 слайд. Магистарльді теміржол желісін жаңғырту***

Инфрақұрылымның өткізу қабілетін арттыру жаңа жолдарды, екінші жолдарды және ірі тораптардың айналма жолдарын салу, станцияларды дамыту сонымен қатар, диспетчерлік реттеу жүйелерін *(автоблокировка)* енгізу арқылы жүзеге асырылуда.

Қазіргі уақытта **Достық – Мойынты** *(836 км)***, Қазыбек Бек – Жетіген** *(Алматы айналма жолы, 74 км),* **Дарбаза – Мақтаарал***(152 км)* және **Бақты – Аягөз** *(272 км)* жобалары бойынша   
**1 300** шақырымнан аса теміржол желілерінің құрылысы жалғасуда.

***Анықтама:*** *Достық – Мойынты және Алматы айналма жолындағы құрылыс жұмыстары 75%-ға аяқталды.*

Сонымен қатар, 3 мың 700 шақырымға жол салу,   
2 мың 600 шақырымда диспетчерлік басқару жүйелерін енгізу және 184 станцияны жаңғырту жоспарланған.

Аталған жобаларды іске асыру республика арқылы өтетін барлық транзиттік көлік дәліздерінің тартымдылығын арттыруға, өңірлердің байланысын қамтамасыз етуге және отандық экономика үшін тасымалдарға деген қажеттілікті толық көлемде қанағаттандыруға мүмкіндік береді.

***11 слайд. Түйісу пункттерінің дамыту***

Қазір Қытай бағытындағы теміржол өткізу пунктілері, өздерінің жобалық қуаттылығын толық көлемде қолдануда.

Бұл ретте, жүктердің өсіп келе жатқан көлемін қамтамасыз ету үшін келесі шаралар қабылданып жатыр.

**Бірінші.** «**Бақты – Аягөз**» жаңа теміржолын іске асыру басталды, оның жобалық қуаты жылына **20 млн. тонна**.

**Екінші.** Алтынкөл станциясын жаңғырту жоспарланған, бұл оның өткізу қабілетін **21 миллион тоннаға** дейін арттыруды қамтамасыз етеді.

**Үшінші.** **Достық – Мойынты** учаскесінде екінші жолдарды салу шеңберінде қабылдау-жөнелту парктері мен терминалдық инфрақұрылымды кеңейту бойынша жұмыстар көзделген, бұл станцияның өткізу қабілетін жылына **35 млн тоннаға** дейін арттыруға мүмкіндік береді.

Аталған шаралар толық аяқталғаннан кейін Қазақстан мен Қытай арасындағы өткізу қабілеті **76 млн. тоннаны** құрайды.

***12 слайд. Ертіс өзені арқылы өтетін су дәлізі***

Келесі жоба – Ертіс және Об өзендері арқылы Солтүстік теңіздерге шығу үшін Қазақстан, Қытай және Ресей арасында мультимодальды дәліз құру.

Бағыт бойынша тасымалдаудың болжамды көлемі жылына 2 млн.500 мың тоннаны құрайды.

***Справочно:*** *на первоначальном этапе предполагается использование речного транспорта на участке Омск (Россия) – озеро Зайсан поселок Тугыл (Казахстан), далее железнодорожным и/или автомобильным транспортом до Китая.*

Бұл біздің елдеріміз арасындағы көлік ынтымақтастығын дамытудың жаңа кезеңі болмақ.

***АВТОМОБИЛЬНЫЕ ПЕРЕВОЗКИ***

***Слайд 13 Перевозки с КНР в страны Европы***

Автомобиль көлігімен тасымалдарға келетін болсақ, Қытай елімен жүк тасымалының жоғары өсу қарқынына жеке тоқталғым келеді.

2023 жылы Еуропаға экспорттық және импорттық тасымалдар **59%-ға**, ал транзиттік тасымалдар **67%-ға** өсті.

Ағымдағы жылдың 9 айының қорытындысы бойынша да оң динамика байқалады *(экспорт пен импорт 20%-ға, транзит 40%-ға өскен)*.

Су көлігімен жеткізілетін жүк көлемін Қазақстан арқылы автокөлік тасымалдарына тарту үшін дәстүрлі дәліздерге қосымша Түркменстан-Иран-Түркия бағытын дамытуға бастамашылық жасадық.

Бұл ретте, көршілес елдер тарапынан да қытайлық жүктердің транзиттік ағынын тарту бойынша белсенді шаралар қабылданып жатыр.

Оның ішінде Мары – Түрікменабад, Кульма – Душанбе және Иркештам – Ош автомобиль жолдарының құрылысын атап айтуға болады.

***14 слайд. Қабылданған шаралар***

Қазақстандық транзиттің тартымдылығын сақтап қалу және бәсекеге қабілеттілігін арттыру мақсатында келесідей шаралар қабылданды:

- Қытай және Өзбекстанмен жүк автотасымалына арналған рұқсат құжаттары электронды форматқа ауыстырылды, бұл аталған елдермен рейстер санын жылына 119 мыңнан 262 мың рейске дейін арттыруға мүмкіндік берді;

- Қытай тарапымен ірі өнеркәсіптік қалалар мен порттардан жүктерді тікелей тасымалдау туралы келісімге қол жеткізілді;

- Қытаймен автомобиль өткізу пункттерінің жұмыс режимі өзгертілді;

- Түрікменстанмен рұқсат құжаттарынсыз транзит енгізілді;

- Қытай және Түрікменстан шекарасындағы автомобиль өткізу пункттерінің өткізу қабілеті арттырылды.

***15 слайд ҚХР транзиттік тасымалдау динамикасы***

Егер статистикаға қарасақ, автомобиль тасымалының өсу қарқыны айтарлықтай динамиканы көрсетеді. 2023 жылы Қытай транзитінің көлемі екі есеге өсіп, **2,2 млн. тоннаны** құрады.

Сондықтан автомобиль транзитіне назар аудару қажет деп санаймыз.

Бұл мәселеде **жоғары сапалы автомобиль жолдарының** болуы маңызды рөл атқарады.

***АВТОМОБИЛЬ ЖОЛДАРЫ***

***16 слайд Автожол саласы***

Бүгінде жол саласындағы барлық жобалар бойынша белсенді жұмыстар жүргізілуде.

Мемлекет басшысының тапсырмасы бойынша ағымдағы жылы 12 мың шақырым жол құрылыс жұмыстарымен қамтылды.

Оның **7 мың** шақырымында күрделі және орташа жөндеу жұмыстары аяқталып, пайдалануға берілді.

**Қарағанды – Алматы, Талдықорған – Өскемен, Ақтөбе – Атырау – Астрахань** сияқты транзиттік дәліздерде жаңа асфальт төсемімен көлік қозғалысы ашылған.

***17 слайд. «ҚЫТАЙ-ЕУРОПА» бағытын дамыту***

Халықаралық жүк тасымалдарының негізгі бөлігі Қытай-Еуропа дәлізі арқылы жүзеге асырылады.

Қазіргі уақытта Хоргос пен Ақтау арасы 3 900 шақырымды құрайды, ол Ақтөбе мен Доссор арқылы өтеді.

Арақашықтықты қысқарту мақсатында 2027 жылдан бастап **736 шақырымдық** **Бейнеу – Сексеуіл** автожолын салу жоспарлануда. Бұл бағытты **900 шақырымға** қысқартуға және оңтүстік пен батыс өңірлерінің байланысын арттыруға мүмкіндік береді.

Қолданыстағы жоладрды дамыту үшін **2030 жылға** дейін **Қызылорда – Ақтөбе** жолын модернизациялау, сондай-ақ **Сарыағаш қаласын айналып өтетін** 4 жолақты бірінші санатты жол салу жоспарлануда.

Сонымен қатар, жүргізіліп жатқан реконструкция және жөндеу жұмыстарын ескере отырып, **Майқапшағай – Боғаз – Аягөз – Қарағанды – Жезқазған – Қызылорда – Сексеуіл – Бейнеу – Ақтау** бағыты бойынша баламалы дәліз қалыптастырылады.

Бұл бағытта **Қалбатау – Майқапшағай** автожолын реконструкциялау жұмыстары, **Қарағандыдан Боғаз ауылына** дейінгі жол учаскелерінің орташа жөндеуі жүргізілуде.

Келесі жылдан бастап **Қарағанды – Жезқазған** автожолын реконструкциялау жұмыстары басталады.

Жобаларды іске асыру тиімділігін арттыру мақсатында жобалау, құрылыс және жолды күтіп ұстауды толық қамтитын ЕРСМ келісімшарттарын жасасу қарастырылған.

***18 Слайд Автомобиль өткізу пункттерінің жаңғырту***

Автомобиль пункттері де үлкен маңызға ие.

Мемлекеттік шекарасы бойында **52 өткізу пункті** орналасқан. Олардың **38** Кеден одағының ішкі шекарасында *(РФ және Қырғызстанмен шекара)*, **14 бірлігі** сыртқы шекарада *(Қытай Халық Республикасымен, Өзбекстанмен, Түрікменстанмен шекара)*.

ҚР Қаржы министрлігінің Мемлекеттік кірістер комитеті сыртқы шекарада **9 өткізу пунктін** реконструкциялау жұмыстарын жүргізуде.

Ішкі шекарадағы **6 өткізу пункті** бойынша жобалау жұмыстары осы жылы аяқталды, құрылыс-монтаждау жұмыстары **2025 жылы** басталады *(Сырым, Әлімбет, Қарасу, Бесағаш, Жанажол, Қосақ)*.

Қалған 30 өткізу пункті кезең кезеңімен 2026 жылдан бастап модернизациялау өтетін болады.

Өткізу пунктілерін толық модернизациялау олардың қуаттылығын тәулігіне 100 мыңнан 200 мың көлік құралына дейін ұлғатуға мүмкіндік береді.

***АЗАМАТТЫҚ АВИАЦИЯ***

***19 слайд Авиацияның жүк әлеуеті***

Авиация саласындағы жүк тасымалына жеке тоқталуға рұқсат етіңіздер.

2023 жылдың қорытындысы бойынша отандық әуежайларда шамамен **150 мың тонна жүк** өңделді. Жалпы жүк ағынының көлемінде авиациялық көлік барлық жүк тасымалының **2%-ын** құраса да, оның құндық көлемі **22%**.

Себебі әуе көлігімен электроника, медициналық жабдықтар, дәрі-дәрмектер және қымбат металдар секілді **жоғары маржалы өнімдер** тасымалданады.

Азия – Еуропа бағыты бойынша жүк тасымалының көлемі шамамен **12 млн. тонна** болса, оның ішінде **1,7 млн. тоннасы** Қазақстанның әуе кеңістігі арқылы тасымалданады.

Мемлекет басшысының тапсырмасы шеңберінде   
**2028 жылға** дейін еліміздің әуежайларында өңделген жүк көлемі **екі есеге** ұлғайту бойынша жұмыстар пысықталуда. Бұл көрсеткішті 2030 жылға қарай **550 мың тоннаға** жететін болады.

Ол үшін авиациялық инфрақұрылымды дамытып, жаңа жүк ағындары тартылады.

***20* *слайд. Мультимодалды авиахабтар***

Қажетті инфрақұрылымды қалыптастыру үшін еліміздің   
**6** әуежайына инвесторлар тартылуда. Қазір, **5** әуежайда **инвесторлар анықталды**, Ақтөбе әуежайы бойынша келіссөздер жалғасуда.

**2030 жылға дейін** әуежайларда жолаушылар мен жүк терминалдарын, отын құю кешенін, ұшу-қону жолағын модернизациялау, техникаларды жаңарту және ұшақтарға техникалық қызмет көрсету және жөндеу орталығын құру *(MRO Ақтау әуежайында)* бойынша жұмыстар жүргізіледі.

Авиаотын тапшылығын шешу үшін Бірыңғай оператор *(«ҚазМұнайГаз-Аэро» ЖШС базасында)* айқындалып, импорттық жеткізулер әртараптандырылады.

Өз кезегінде оператор тиімді емес делдалдарды жоюға, жеткізілімдерді тұрақтандыруға және авиаотынның үлкен көлемдерін сатып алу арқылы бағаларды төмендетуге мүмкіндік береді.

Осыған қоса, жүк рәсімдерін оңтайландыру және процестерді цифрландыру жұмыстарын жандандыру, әуежайларда арнайы экономикалық аймақтар режимін енгізу қажет.

Бұл тұрғыда астаналық әуежайдың АЭА енгізудегі ұстанымы табысты тәжірибені аймақтық деңгейге енгізуге мүмкіндік береді.

***21 Слайд Ақтау әуежайы***

Әлеуетті авиахабтардың бірі Ақтау әуежайы. Өткен жылмен салыстырғанда жолаушылар ағыны **9%-ға**, жүк ағыны **70%-ға** өсті.

Әуежайдың басты артықшылығы – көліктің барлық түрлеріне деген қол жетімділік.

Жоба аясында инвестор *(2007 жылдан бастап - YDA GROUP)* ұшақтарға техникалық қызмет көрсету және жөндеу орталығын *(Maintenance, Repair, and Overhaul)* салуды, оқыту және білім беру орталығын құруды жоспарлап отыр. Орталық Ресей мен Орта Азия елдерінің авиациялық нарығына да *(411 азаматтық авиация ӘК: Қазақстан, РФ, Өзбекстан, Түрікменстан, Қырғызстан, Тәжікстан)* қызмет көрсетеді.

Жобаны іске асыру **6 500** жұмыс орнын *(3500 уақытша және 3000 тұрақты)* құруға, **520 млрд теңге** тікелей шетелдік инвестиция тартуға және жалпы өңірлік өнім көлемін де **12%-ға** немесе **3 триллион** теңгеге *(туризмді және көлікті дамыту)* дейін арттыруға ықпалын тигізеді.

**22 Слайд**

Бұдан басқа, Министрлікпен жолаушылар тасымалын дамыту бойынша жұмыстар жалғасуда. Belly Cargo принципі бойынша жүктерді жолаушыларға арналған әуе кемелерінде тасымалдау жаңа мүмкіндіктердің бірі.

Бұл жағдайда бұрын енгізілген **«Ашық аспан»** режимі қосымша оң нәтиже көрсетеді. мүмкін Транзиттік маршруттардың бірі Гонконг – Астана – Шығыс Еуропа рейсі болуы мүмкін.

Транзиттік жолаушылар ағынын арттыру мақсатында ресейлік авиация нарығын игеру мүмкіндіктері бар.

Ол үшін магистралдық Dreamliner ұшақтары сатып алынады.

Аталған шараларды іске асыру және халықаралық авиабағыттарды кеңейту мен визасыз режимдерді жетілдіру 2028 жылға қарай транзиттік жолаушылар санын 1 млн. 100 мыңға дейін ұлғайтуға ықпал етеді.

***22 Слайд. Өсім көрсеткіштері***

Қабылданған шаралар нәтижесінде елде қызмет көрсетілген әуе жолаушыларының саны **66 миллион** адамға дейін, жүк тасымалдау қуаты **550 мың тоннаға** дейін арттыру жоспарлануда.

2030 жылға дейін отандық авиакомпаниялардың тасымалдау сыйымдылығы **117%-ға артып**, әуе паркі   
**119 ұшақпен** толықтырылады.

Жалпы, бұл сала дамуының осындай бағыты Қазақстанды өңірдің негізгі жүк авиациялық хабы ретінде қалыптастыру үшін негіз болады.

***24 Слайд. Көлік саласын цифрландыру***

Цифрлық технологияларды қолдану сала дамуының негізгі факторларының бірі болып табылады.

Теміржол саласында PSA компаниясымен бірлесіп, кедендік және транзиттік бизнес-процестер цифрланды, өткізу қабілетін арттыру мақсатында **«Wabtec»** компаниясының платформасы сынақтан өткізілуде, ал **«Huawei»** компаниясымен бірге инновациялық шешімдер, соның ішінде жасанды интеллект технологиялары енгізілетін болады.

|  |
| --- |
| ***Анықтама:***  *PSA – Қытайдан Еуропа елдеріне, Қазақстан арқылы өтетін жүк транзитін кедендік рәсімдеуді цифрландыру үшін ТХКБ бағытында DTC жүйесі енгізілді. DTC жүйесінде ҚТЖ Грузия мен Әзербайжанның теміржол операторлары және Қытайдың логистикалық платформаларымен интеграцияланған.*  *Wabtec – 2026 жылға дейін Кандыағаш станциясынан Никельтау станциясына дейінгі (136 км) «РТС 2.0» пилоттық жобасы өткізу қабілетін арттыру, қозғалыс құрамын бақылау және басқару, сондай-ақ жағдайды мониторингтеу мақсатында жүзеге асырылады.*  *Huawei – ақпан айында тегін негізде алынған «Pangu» жасанды интеллект модулін қолдану, ол үлкен деректер негізінде жұмыс істейді. 2025 жылы пойыздар кестесін оңтайландыру, станцияларда жүктемелерді болжау және басқа да аналитикалық жұмыстарды жүзеге асыру үшін жасанды интеллект арқылы тестілеу бастау жоспарланған.* |

ҚТЖ республикаішілік теміржол логистикасын оңтайландыру үшін Бір терезе форматы енгізілді. Алдағы уақытта «eGovBusiness» платформасына барлық мүдделі тараптар қосылады.

|  |
| --- |
| ***Анықтама:*** *2024 жылдың тамыз айында ektz.kz сайтында тесттік режимде іске қосылды. ҚТЖ еншілес ұйымдарының 8 коммерциялық қызметі қолжетімді. Жүйе eGovBusiness платформасымен интеграцияланған, ал 2025 жылы жеке теміржол жүк тасымалдаушыларының коммерциялық қызметтерін eGovBusiness жүйесіне қосу және ҚТЖ-ның тағы 11 қызметін цифрландыру жоспарлануда.* |

Осыған дейін айтып кеткендей автомобиль көлігі саласында электронды рұқсат құжаттарына көшу бойынша белсенді жұмыс жүргізілуде.

2024 жылдың сәуір айынан Өзбекстанмен, желтоқсаннан бастап Қытаймен электронды рұқсат бланктерін алмасу және беру бойынша жоба жүзеге асырылуда.

Алдағы уақытта бұл тәжірибені Түркі мемлекеттері ұйымына мүше елдерімен де жасалады.

|  |
| --- |
| ***Анықтама:*** *Қазақстан 42 елмен РБ алмасады.*  *2024 жылы Өзбекстанмен 24,5 мың электронды РБ алмасылды, оның 20 мыңнан астамы беріліп, пайдаланылды. 2023 жылы Ресеймен қағаз түріндегі РБ алмасу көлемі 3,5 мың дананы құрады.*  *2024 жылы Қытаймен қағаз түріндегі РБ 200 мың дана, электронды РБ 30 мың дана алмасылды. 2022 жылы Қытаймен 50 мың, ал 2023 жылы 113 мың РБ алмасылды.* |

Жүк құжаттарын және жол жүру парақтарын цифрландыру мақсатында Көлік құжаттарын басқарудың біріңғай жүйесі *(ЕСУТД)* өндірістік пайдалануға енгізілді.

|  |
| --- |
| ***Анықтама ретінде:*** *2024 жылдың тамыз айында ақпараттық қауіпсіздік талаптарына сәйкестігіне тестілеу жүргізілді.*  *Көлік құжаттарын басқарудың біріңғай жүйесі (КҚББЖ) 2024 жылдың 5 қарашасында өндірістік пайдалануға енгізілді.*  *КҚББЖ жүйесі «AV-Software» ЖШС компаниясының басқаруында.* |
|  |

Жүк көліктерін салмақ-габариттік бақылауды автоматтандыру мақсатында биылғы жылы жергілікті әкімдіктермен бірлесіп 20 автоматтандырылған өлшеу станциясы енгізілді.

Келешекте «Сергек» жүйесінің жұмыс принципі бойынша цифрлық салмақ-габариттік бақылауға көшу жоспарлануда.

**Автомобиль жолдары** саласында бірнеше цифрлық шешімдер сәтті жүзеге асырылуда, оның ішінде автожолдардың сапасын тексеруге жасанды интеллект технологиялары енгізілген.

Мемлекет басшысының тапсырмасы бойынша, қазіргі қолданыстағы жүйелер «e-Joldar» Біріккен жүйесіне біріктіріледі. Қазіргі уақытта техникалық құжаттамалар әзірленіп жатыр.

|  |
| --- |
| ***Анықтама:*** *Орындау мерзімі 2026 жылдың маусымына дейін:* |

Азаматтық авиация саласында:

- елдің барлық әуежайларында электронды құжаттарды қолдану ауқымы кеңейтілді;

- жолаушылар тасымалы бойынша құқық қорғау органдарымен өзара әрекеттестік қамтамасыз етілді;

- рейстер кешіккен кезде жолаушыларды автоматты түрде сақтандыру енгізіліп жатыр.

Министрлік цифрлық дамудың нақты векторын анықтады. Бұл вектор 5 жылдық кезеңде Цифрлық трансформация картасы шеңберінде жүзеге асырылатын болады.

***24 слайд. 2029 жылға дейін күтілетін нәтиже***

Қорытындылай келе, көлік-логистикалық инфрақұрылымды дамыту стратегиясы өршіл мақсаттарды көрсететінін және   
2029 жылға қарай көліктік инфрақұрылым мен логистикалық ағындардың айтарлықтай дамуы күтілетінін атап өтемін, бұл тасымалдаудың негізгі түрлері бойынша транзит көлемінің ұлғаюына ықпал ететін болады.

Теміржол тасымалы бойынша транзиттік тасымалдарды **65%-ға** *(45 млн тонна)* ұлғайту жоспарлануда. Контейнерлік тасымалдар **54%-ға** артып, **2 млн. контейнерге** жетеді.

Автокөлік транзиттік көлемі алты есеге – **29 млн тоннаға** дейін өседі. Әуе тасымалымен транзит көлемі екі есеге өсіп,   
**300 мың тоннаға** жетеді.

***25 слайд. Заң шығару қызметі***

Көлік саласындағы заң шығару қызметінде қолдау көрсеткені үшін сіздерге алғыс білдіргім келеді.

**Құрметті Альберт Павлович**, депутаттардың қолдауының арқасында ағымдағы жылы Мемлекет басшысы халықаралық келісімдерді ратификациялау туралы **6 заңға** қол қойды, сондай-ақ көлік саласында **5 пакет** **түзетулер** қабылданды.

***Ратификациялау:*** *Қырғыз Республикасымен авиациялық іздестіру және құтқару саласындағы, Түркия Республикасымен аралас тасымалдарды дамыту саласындағы, түркі мемлекеттері ұйымына мүше мемлекеттердің үкіметтері арасындағы, Қытай Халық Республикасымен Транскаспий халықаралық көлік бағытын, оның ішінде Қытай – Еуропа қатынасындағы контейнерлік пойыздар үшін және халықаралық жүк тасымалдары туралы ынтымақтастық туралы автомобильмен тасымалдау.*

***Түзетулер пакеті:*** *«таза парақтан» кәсіпкерлік қызметті реттеу, «D» санатындағы жүргізуші куәлігін алу талаптарын қайта қарау, мемлекеттік функцияларды орталықсыздандыру, көлік құралының орташа қозғалыс жылдамдығын енгізу, техникалық байқау операторларының қызметіне рұқсат енгізу.*

Бүгінгі таңда Мәжілісте ӨӨРҰ мәселелері бойынша бір заң жобасы және 3 түзетулер пакеті қаралуда.

*1. СРО бойынша* ***заң жобасы*** *(2024 жылғы 23 қазанда Мәжілістің бірінші оқылымы өтті, қазіргі уақытта депутаттардың ескертулері бойынша пысықталуда).*

*2. Ұлттық оператор (Мәжіліс депутаттары жұмыс тобының отырысында қабылдады) жұмыстар мен материалдардың сапасына сараптаманы қаржыландыру, автомобиль қатынастарын субсидиялаудың үлгілік шартын айқындау және халықаралық және Республикалық маңызы бар автомобиль жолдарын жөндеу мәселелері бойынша* ***түзетулер пакетін*** *қабылдады.*

*3. Азаматтық авиациядағы мемлекеттік бақылаудың жекелеген тәртібі, балалар билеттеріне ақы төлеу шығыстарын қысқарту және бюджеттен тыс қаражат есебінен КМ қызметкерлерінің біліктілігін арттыру мәселелері бойынша* ***түзетулер пакеті*** *(түзетулер 2024 жылғы 4 қыркүйекте Мәжілістің бірінші оқылымында мақұлданды).*

*4. Заңнамадағы артық регламенттеуді жою бойынша ревизия (бюрократизация) шеңберінде* ***түзетулер пакеті*** *(2024 жылғы 31 қазанда Мәжілістің қарауына енгізілді).*

2025 жылы көлік саласын реформалау бойынша **9 заң жобасы** мен **7 түзету пакетін** Мәжілістің қарауына енгізуді жоспарлап отырмыз. Сіздердің қолдауларыңызды сұраймыз және бірлесіп жұмыс істеуге дайынбыз.

***Анықтама ретінде:***

*Көлік саясаты мәселелері жөніндегі* ***заң жобасы*** *(Көлік саласын кешенді реформалау: РСҚК әзірленді, жұмыс тобын құру жоспарлануда);*

***Ратификациялау***

*1) Трансазиялық ТЖ желісі бойынша келісім*

*2) халықаралық кеме қатынасы Конвенциясы*

*3) Халықаралық Азаматтық авиация Конвенциясы*

*4) жүктерді жолмен тасымалдау Конвенциясы (КДПГ)*

*5) Электрондық жүкқұжатқа қатысты КДПГ*

*6) бункерлік отынмен ластану Конвенциясы*

*7) Армениямен автомобиль қатынасы туралы келісім*

*8) Қырғызстанның өткізу пункттері туралы келісімі*

***Түзетулер***

*1) бірыңғай авиациялық қарап тексеру қызметін құру*

*2) ақылы жолдар бойынша айыппұлдарды автоматтандыру*

*3) көлік оқиғаларын тергеп-тексеру жөніндегі ұйымдар*

*4) самосвалдар бойынша реттеуді күшейту*

*5) жеке инвесторлардың ЖТҚ салуы*

*6) ақылы жолдар бойынша айыппұлдарды автоматтандыру*

*7) МТЖ-ны мемлекеттік меншікке беру, вагон компаниясы мен институтын құру*

**Құрметті депутаттар**, жалпы, көлік жүйесінің әлеуетін арттыру бойынша қабылданып жатқан шаралар экспорттық мүмкіндіктерді әртараптандыруға, сондай-ақ Орталық Азия өңірінде негізгі транзиттік мемлекет ретінде көшбасшылық позицияны сақтауға мүмкіндік беретінін тағы да атап өткім келеді.

Еліміз үшін оның бірегей географиялық жағдайымен транзит-экономикалық өсудің жаңа нүктесі және Қазақстанның негізгі **экспорттық «тауары»** бола алады

**Назарларыңызға рақмет!**